Bailey's @ 14D | LekkeSlaap
Bailey's @ 14D is in 'n lieflike boomryke area oorkant Magnoliadalpark in Muckleneuk geleë. Dit is op 'n privaat pad in 'n klein sekuriteitsarea. Verder is dit ook sentraal en bied maklike toegang tot die Universiteit van Pretoria, UNISA en hospitale, bv. Groenkloof Life Hospitaal, die Groenkloof Life Advanced-daghospitaal, (LCM), Zuid-Afrikaanse Hospitaal en Jakaranda Hospitaal, asook die Urologie Hospitaal.
Dié ateljeewoonstel beskik oor 'n koningingrootte-bed en het slaapplek vir 2 gaste. Bailey's @ 14D kan 'n maksimum van 2 kindertjies op matrassies akkommodeer. Daar is ook 'n ruim oopplan-leefarea met 'n kombuisie wat toegerus is vir basiese selfsorg, asook 'n sitarea met gemaklike sitplek. Die en suite-badkamer het 'n stort, toilet en wasbak.
Die woonstel het ook 'n TV met DStv en gratis WiFi.
Jy sal 'n afstandbeheer vir die sekuriteitshek kry met toegang tot veilige parkeerplek op die perseel agter 'n elektriese heining met laserstraal-sekuriteit. Die woonstel het ook 'n moderne alarmstelsel.
Dis ideaal vir gaste wat kursusse by Universiteit Pretoria en UNISA bywoon of mense in die hospitaal besoek. Dis ook gerieflik vir studente se ouers wat kom kuier of 'n geleentheid bywoon.
Loftus en Afrikaans Hoër Seuns en Meisies, asook Girls en Boy's High is stapafstand en net 'n paar minute weg vir enige funksies of sportaangeleenthede.
Daar is verskeie winkelsentrums, restaurante, besienswaardighede en doendinge in die omgewing, asook maklike toegang tot hoofweë en busroetes.